După Europa, și Brazilia obligă Apple să accepte magazine alternative de aplicații
Apple se confruntă cu o nouă provocare juridică după ce Brazilia a devenit a doua mare regiune, după Uniunea Europeană, care forțează compania să permită instalarea de aplicații din surse alternative pe dispozitivele sale. Gigantul din Cupertino are acum 90 de zile pentru a implementa modificările, însă, conform așteptărilor, avocații săi au anunțat deja că vor contesta decizia în instanță.